หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 12,943.82 จุด เพิ่มขึ้น 72.43 จุด ด้านแนสแดค  ปิดที่ 2,976.08 จุด เพิ่มขึ้น 24.85 จุด
4 ก.ค. 2555

ดัชนีหุ้นดาวโจนส์ ปิดที่ 12,943.82 จุด เพิ่มขึ้น 72.43 จุด ด้านแนสแดค  ปิดที่ 2,976.08 จุด เพิ่มขึ้น 24.85 จุด 
ตลาดหุ้นสหรัฐฯวานนี้  ปิดบวกพอประมาณ หนึ่งวันก่อนวันหยุด นำโดยหุ้นกลุ่มพลังงาน ขณะที่นักลงทุนยินดีปรีดากับตัวเลขคำสั่งซื้อภาคโรงงานที่ดีเกินความคาดหมายของอเมริกา
ดัชนีหุ้นดาวโจนส์ เพิ่มขึ้น 72.43 จุด (0.56 เปอร์เซ็นต์) ปิดที่ 12,943.82 จุด แนสแดค เพิ่มขึ้น 24.85 จุด (0.84 เปอร์เซ็นต์) ปิดที่ 2,976.08 จุด เอสแอนด์พี เพิ่มขึ้น 8.51 จุด (0.62 เปอร์เซ็นต์) ปิดที่ 1,374.02 จุด
ขณะที่ราคาน้ำมันพุ่งแรงเมื่อวันอังคาร ท่ามกลางความตึงเครียดรอบใหม่ระหว่างอิหร่านกับชาติตะวันตก หลังเตหะรานทดสอบขีปนาวุธนำวิถี
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 3.91 ดอลลาร์ ปิดที่ 87.66 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 3.34 ดอลลาร์ ปิดที่ 100.68 ดอลลาร์ต่อบาร์เรล